CELEX: 32006R0781
Language: lv
Date: 2006-05-24 00:00:00
Title: Komisijas Regula (EK) Nr. 781/2006 ( 2006. gada 24. maijs ) par atsevišķu preču klasifikāciju Kombinētajā nomenklatūrā

25.5.2006   
            
            
               LV
            
            
               Eiropas Savienības Oficiālais Vēstnesis
            
            
               L 137/15
            
         
      KOMISIJAS REGULA (EK) Nr. 781/2006
   (2006. gada 24. maijs)
   par atsevišķu preču klasifikāciju Kombinētajā nomenklatūrā
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un par kopējo muitas tarifu (1), un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās Kombinētās nomenklatūras vienādu piemērošanu, ir jānosaka pasākumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie Kombinētās nomenklatūras interpretācijas noteikumi. Lai piemērotu tarifus vai citus pasākumus, kas saistīti ar preču tirdzniecību, šie noteikumi attiecas arī uz jebkuru citu nomenklatūru, kura pilnīgi vai daļēji balstās uz to vai pievieno tai kādas papildu apakšnodaļas un ir izveidota ar īpašiem Kopienas noteikumiem.
            
         
               (3)
            
            
               Ievērojot minētos vispārīgos noteikumus, pielikuma tabulas 1. ailē aprakstītās preces jāklasificē saskaņā ar KN kodu, kas norādīts 2. ailē, atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka persona, kuras rīcībā ir saistošā izziņa par tarifu, ko attiecībā uz preču klasifikāciju Kombinētajā nomenklatūrā ir izdevušas dalībvalstu muitas iestādes, bet kas neatbilst šīs regulas noteikumiem, var turpināt to izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Preces, kas aprakstītas pielikuma tabulas 1. ailē, Kombinētajā nomenklatūrā klasificē ar KN kodu, kas norādīts tabulas 2. ailē.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2006. gada 24. maijā
      
         
            Komisijas vārdā —
         
         
            Komisijas loceklis
         
         László KOVÁCS
         
      
   
   
      (1)  OV L 256, 7.9.1987., 1. lpp. Regulā jaunākie grozījumi izdarīti ar Regulu (EK) Nr. 486/2006 (OV L 88, 25.3.2006., 1. lpp.).
   
      (2)  OV L 302, 19.10.1992., 1. lpp. Regulā jaunākie grozījumi izdarīti ar Eiropas Parlamenta un Padomes Regulu (EK) Nr. 648/2005 (OV L 117, 4.5.2005., 13. lpp.).
   
      PIELIKUMS
      
                  Preču apraksts
               
               
                  Klasifikācija KN kods
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Cieta kartona kārbiņa ar atsevišķu vāciņu (bez eņģēm vai aizdarēm); abu daļu virspuse ir no papīra. Kārbiņas izmēri – 5,5 cm (garums) × 4,5 cm (platums) × 3 cm (augstums). Uz kārbiņas vāka ir dekoratīva tekstila lente.
                  Kārbiņā ir ievietots vienu centimetru biezs, izņemams porolons. Tas ir no porainas plastmasas, kura ārējā virsma pārklāta ar tekstilmateriālu, kas apdarināts ar plūksnu imitāciju no tekstila pūkām. Tā centrā ir pusapļa iegriezums, kas ir izgriezts cauri porolonam un paredzēts, lai tajā ievietotu juvelierizstrādājumu, piemēram, gredzenu.
                  (Dārglietu lādīte)
                  (Skatīt fotogrāfijas Nr. 637.A + B + C) (1)
                  
               
               
                  4202 99 00
               
               
                  Klasifikācija noteikta, ievērojot Kombinētās nomenklatūras interpretācijas 1. un 6. vispārīgo noteikumu, 48. nodaļas 2.h piezīmi, kā arī KN kodu 4202 un 4202 99 00 aprakstu.
                  Kartona cietība norāda uz to, ka izstrādājums ir piemērots ilgstošai lietošanai. Turklāt porolona izmēru (pielāgots kārbiņai, tā biezums), tā ārējā izskata (atgādina plūksnotu audumu) un it īpaši iegriezuma dēļ šis izstrādājums ir konteiners ar vāku, kas līdzinās “dārglietu lādītēm”, kuras piemērotas viena juvelierizstrādājuma glabāšanai. Skatīt HS skaidrojumu 4202. pozīcijas septīto rindkopu.
                  Turklāt izstrādājums ir pārklāts ar papīru, kas atbilst 4202. pozīcijas apraksta otrajā daļā noteiktajām prasībām attiecībā uz konteineriem.
                  Ņemot vērā izstrādājuma objektīvas pamatīpašības (ciets kartons, specifiskas porolona īpašības), tas ir paredzēts noteiktas preces, proti, dārglietu, glabāšanai. Tādēļ tas ir 4202. pozīcijas apraksta otrajā daļā minēts izstrādājums un kā tāds tiek izslēgts no 48. nodaļas saskaņā ar 48. nodaļas 2.h piezīmi. Skatīt arī HS skaidrojumus 4819. pozīcijai (A) punkta pirmās rindkopas pirmo teikumu.
               
            
         
      
         
      
         
      
         (1)  Fotoattēli ir sniegti tikai informācijai.